**НАУЧНО-ТЕХНИЧЕСКИ СЪЮЗ ПО ТРАНСПОРТА**

 **УПРАВИТЕЛЕН СЪВЕТ**

 **ПРОТОКОЛ № 5/13.12.2022 г.**

 На 13.12.2022 година /вторник/ в град София, зала № 3 на НДНТ от 13.00 часа, се проведе присъствено открито заседание на Управителния съвет на НТС по транспорт.

 На заседанието присъстваха: Ясен Ишев, Ясен Гочев, Васил Рангелов, Милчо Лепоев, Борислав Трайков, Борислав Арнаудов, Валентина Лулева, Галин Банков, Иван Якимов, Христо Монов, Тодор Попов, Иван Миленов, Кирил Ангелов.

 Отсъстващи по уважителни причини: Светослав Станулов, Стоян Вълев, Христо Славчев, Владимир Чакъров, Михаил Тодоров, Диан Гешев.

 На откритото заседание на УС присъстваха и поканените членове на НТСТ за връчване на почетни грамоти и за тържественото честване на коледните и новогодишни празници.

 Председателят на УС г-н Ясен Ишев откри заседанието и обяви следния

**ДНЕВНИЯ РЕД:**

1. Обсъждане и приемане на протокола от предишното заседание на УС от 20.09.22 г.
2. Отчет за изпълнението на Основните научно-технически мероприятие на НТСТ през 2022 година.
3. Насоки за развитие на НТС по транспорта през 2023 година.
4. Текущи и други въпроси.
5. Среща на поколенията – връчване на почетни грамоти на заслужили членове на НТСТ и тържество за празниците.

**По т. 1 от дневния ред:**

Обсъждане на протокол № 4 от заседанието на УС на 20.09.2022 г.

Г-н Ясен Ишев запозна членовете на УС с протокол № 4 от 20.09.2022 г. и с решенията приети на заседанието, който протокол е изпратен своевременно по мейла на членовете на УС. Приетите от заседанието решения са изпълнени.

След проведеното обсъждане Управителният съвет взе следното

**РЕШЕНИЕ:**

1. Приема протокол № 4 от заседанието на УС на НТС по транспорта от 20.095.2022 г.

Гласуване: „За“ – 13, „Против“ – 0, „Въздържал се“ – 0

**По т. 2 от дневния ред:**

Председателят на УС г-н Ясен Ишев представи кратко експозе на изпълнението на Плана за Научно-техническите мероприятия за 2022 г. и посочи следните резултати:

Проведени Научно-технически форуми – 5 /пет/ броя;

Проведени Кръгли маси – 2 /два/ броя.

Участници в НТ мероприятия, като лектори и слушатели са били ръководители и водещи специалисти от транспортни предприятия, преподаватели, докторанти, студенти и ученици от учебни заведения с транспортна насоченост и специализация.

Мероприятията бяха проведени присъствено и чрез конферентна връзка.

 По изложението на г-н Ишев отношение взеха:

1. Г-н Ясен Гочев, който отбеляза осъвременяването на сайта на НТСТ и прикани членовете на Съюза да следят публикациите и да подпомагат рекламирането дейността по електронен път.
2. Г-жа Валентина Лулева отбеляза необходимостта от усъвършенстване на онлайн връзката при провеждане на форумите – втори компютър към залата.
3. Г-н Христо Данчев разви тезата, в новите условия да се предприемат действия за прецизиране и уточняване предмета и обхвата на дейност на организацията, като се организират мероприятия, които конкретно интересуват корпоративни членове.

Г-н Данчев направи следните предложения:

* Оперативното бюро и Управителния съвет да прецизират тематиката за годишния план за 2023 г.
* Да се помисли за организиране на обучение и повишаване квалификацията на кадри в транспорта.
1. Г-н Кирил Ерменков обърна внимание за редовността на внасяне на членския внос от индивидуалните и корпоративни членове. Той отбеляза, че предстои да са оформи годишния план за НТ мероприятие за 2023 г. и прикани членовете на НТСТ да представят в писмена форма предложения за тематика и периода на провеждане.

Г-н Ерменков подчерта важността от участие на чуждестранни експерти и учени в мероприятията на НТСТ.

Г-н Ерменков обърна внимание и прикани преподавателите от ВУЗ да организират и канят повече млади хора на НТ мероприятия.

Председателят г-н Ясен Ишев предложи следното

**РЕШЕНИЕ:**

Управителният съвет приема Отчета за изпълнението на Основните научно-технически мероприятие на НТСТ през 2022 г., като се отразят направените допълнения и бележки.

Гласуване: „За“ – 13, „Против“ – 0, „Въздържал се“ – 0

**По т. 3 от дневния ред:**

 Председателят г-н Ясен Ишев представи основните цели и задачи за дейността на НТСТ през 2023 година, включени в осем направления. Той прикани членовете на УС да вземат отношение и представят своите виждания по насоките.

Г-н Васил Рангелов подкрепи материала и отбеляза, че организацията работи в условия на системен недостиг на финансови ресурси.

Други членове на УС не взеха отношение.

Председателят отбеляза, че „Основните насоки“ ще бъдат представени за обсъждане на предстоящото Общо събрание на членовете на НТСТ през 2023 година.

Г-н Ясен Ишев предложи следното

**РЕШЕНИЕ:**

Управителният съвет приема „Насоки за развитие на НТС по транспорта през 2023 г.“, с направените предложения и допълнения.

Гласуване: „За“ – 13, „Против“ – 0, „Въздържал се“ – 0

**По т. 4 от дневния ред:**

Председателят г-н Ясен Ишев награди за заслуги и навършени кръгли годишнини членове на НТС по транспорта.

След приключване на деловата част беше проведена „Среща на поколенията“, на която присъстваха членове на НТС по транспорта.

***Главен секретар Председател на УС на НТС по транспорта:***

 **Татяна Пазийска инж. Ясен Ишев**